Translate the text from Welsh to English.



 
Bwriad y datganiad hwn yw rhoi’r wybodaeth ddiweddaraf i’r Aelodau ynghylch ymateb y Llywodraeth i’r ymgynghoriad ar y Cod Anghenion Dysgu Ychwanegol (ADY) drafft a'r rheoliadau cysylltiedig arfaethedig. Ym mis Mehefin, cyhoeddais dri adroddiad cychwynnol yn crynhoi'r ymatebion allanol i’r ymgynghoriad hwnnw, ac rwy'n ddiolchgar i bawb am roi eu hamser i ymateb.


Cyn gosod canllaw gweithredu wedi’i ddiweddaru, a fydd yn ystyried yn llawn yr ymatebion hyn ac adborth parhaus, gallaf gadarnhau’r canlynol:


* Bydd y swyddogaethau statudol sy’n cael eu creu gan y Ddeddf ADY yn cychwyn fis Ionawr 2021, ond bydd y system ADY newydd yn cychwyn, un cam ar y tro, o fis Medi 2021 ymlaen. Bydd hyn yn rhoi amser ar gyfer hyfforddiant a datblygu penodol pellach.


* Rwy’n disgwyl, yn unol â’u swyddogaethau statudol presennol, y bydd awdurdodau lleol, byrddau iechyd ac ysgolion yn sicrhau eu bod yn diwallu anghenion plant a phobl ifanc ag anghenion dysgu ychwanegol. Heddiw rwyf wedi ysgrifennu at awdurdodau lleol i ailbwysleisio’r pwynt hwn.


* Byddaf yn gosod y Cod a’r rheoliadau gerbron y Cynulliad Cenedlaethol i’w cymeradwyo yn 2020\. Bydd yr amser ychwanegol hwn yn rhoi cyfle i ystyried ymhellach y gwelliannau posib y gellir eu gwneud i’r Cod yng ngoleuni'r adborth helaeth a ddaeth i law gan randdeiliaid, dysgwyr a theuluoedd.


Rwyf wedi ymrwymo i sicrhau bod y Cod mor glir â phosibl fel bod y rheini sydd â swyddogaethau o dan y Ddeddf yn deall y gofynion statudol sydd arnynt yn llwyr ac yn gallu gweithredu’r system newydd yn effeithiol. Byddwn hefyd yn ystyried rhai materion polisi cymhleth i sicrhau bod y system ADY newydd yn deg, yn glir, ac yn ymarferol i'r ymarferwyr sy'n ei gweithredu.   


Rwyf hefyd wedi gofyn i’m swyddogion gydweithio â gwasanaethau i sicrhau eu bod yn deall bod yn rhaid iddynt barhau i gyflawni eu swyddogaethau statudol presennol.


Wrth gyflwyno dyletswyddau a disgwyliadau newydd i ysgolion, sefydliadau addysg bellach ac awdurdodau lleol, mae angen ystyried amserlen y flwyddyn academaidd a darparu’r cyfnod paratoi angenrheidiol. Mae hyn yn arbennig o wir wrth i ni gefnogi ein dysgwyr mwyaf agored i niwed. Nid oes digon o amser i gyhoeddi’r Cod a’r rheoliadau yn 2020, ac caniataudigon o amser i ysgolion, sefydliadau addysg bellach ac awdurdodau lleol ymbaratoi i gyflawni eu gofynion gweithredol erbyn y dyddiad gwreiddiol a bennwyd ar gyfer cychwyn gweithredu. 


Rwyf bob amser yn uchelgeisiol o ran fy nisgwyliadau a’m nodau ar gyfer pobl ifanc, athrawon a’n system addysg yn gyffredinol. Fodd bynnag, fel sy’n wir gyda’n hamserlen ar gyfer diwygio’r cwricwlwm, byddaf bob amser yn cymryd amser i ystyried adborth a sgyrsiau gydag athrawon, rhieni, addysgwyr ac undebau.


Er y byddai'n bosibl dechrau gweithredu'r system newydd yn gynt na Medi 2021, byddai dechrau ar ganol blwyddyn academaidd yn rhoi pwysau ychwanegol ar y cyrff hyn. Nid yw cyflwyno’r system newydd o fis Medi 2021 yn golygu y bydd amser yn aros yn llonydd; bydd yn sicrhau bod gwasanaethau yn gwbl barod erbyn i’r system newydd ddod i rym, a fydd, yn ei dro, yn arwain at weithredu llyfnach, mwy llwyddiannus.


Bydd cychwyn y rolau statudol yn gynharach ym mis Ionawr 2021 yn helpu i sicrhau gweithredu llyfnach, mwy llwyddiannus, felly. 


Yn benodol, rydym yn bwriadu cychwyn y darpariaethau yn y Ddeddf sy’n ei gwneud yn ofynnol penodi: cydlynydd anghenion dysgu ychwanegol ar gyfer pob ysgol brif ffrwd a gynhelir, uned cyfeirio disgyblion a sefydliad addysg bellach; swyddog arweiniol clinigol dynodedig addysg ar gyfer pob bwrdd iechyd; a swyddog arweiniol anghenion dysgu ychwanegol y blynyddoedd cynnar ar gyfer pob awdurdod lleol. 


Bydd hyn yn rhoi mwy o amser i’r rheini a benodir i’r rolau hyn baratoi’n iawn ar gyfer ysgwyddo dyletswyddau eu rôl o 1 Medi 2021 ac yn eu galluogi i baratoi eu sefydliadau i ysgwyddo eu swyddogaethau statudol nhw o’r dyddiad hwnnw.


Yng ngoleuni’r newidiadau hyn, caiff fersiwn ddiwygiedig o’r canllaw gweithredu ei chyhoeddi maes o law.


Rwyf o’r farn ei bod yn hanfodol gwneud amser i wrando ac i ymateb i’r safbwyntiau a fynegwyd yn ystod yr ymgynghoriad, fel bod y Cod a'r rheoliadau yn gwbl addas i’w diben. 


Yn ogystal â chydweithio â rhanddeiliaid allweddol i fireinio'r Cod a'r rheoliadau, byddwn yn cymryd nifer o gamau eraill cyn rhoi'r system ADY newydd ar waith. 


Byddaf yn lansio ymgynghoriad ar gyfresi eraill o reoliadau drafft o dan y Ddeddf ADY, a fydd yn ymdrin â sefydliadau ôl\-16 arbenigol annibynnol. 


Byddwn hefyd yn parhau i weithio gyda’n Harweinwyr Trawsnewid ADY i ddatblygu a gweithredu pecyn hyfforddiant helaeth, gan gynnwys cynnig dysgu proffesiynol penodol ar gyfer cydlynwyr anghenion dysgu ychwanegol.







Translation:


 
This statement is to update Members on the Government’s response to the consultation on the draft Additional Learning Needs (ALN) Code and proposed related regulations. In June, I published three initial reports summarising external responses to that consultation, and I am grateful to all those who took time to respond.


Ahead of setting out an updated implementation guide that will fully take into account those responses and ongoing feedback I can confirm that:


* The statutory roles created by the ALN Act are to commence in January 2021 but the new ALN system will commence, on a phased basis, from September 2021\. This will provide time for further dedicated training and development.


* I expect, in line with their existing statutory obligations, that local authorities, health boards and schools ensure that they are meeting the needs of children and young people with special educational needs.  I have today written to local authorities to reemphasise this point.


* I will lay the Code and regulations for National Assembly approval in 2020\. This additional time provides for further consideration of potential improvements that can be made to the Code in light of the extensive feedback received from stakeholders, learners and families.


I am committed to ensuring that the Code is as clear as possible so that those with functions under the Act fully understand their statutory obligations and are able to operate the new system effectively. In addition, we will be considering some complex policy issues, to ensure that the new ALN system is fair, clear and manageable for the practitioners implementing it. 


Furthermore, I have asked my officials to work with services to ensure they understand that they must continue to deliver their existing statutory functions.


In introducing new duties and expectations for schools, further education institutions and local authorities there is always a need to take account of the academic year timetable and provide the necessary lead\-in time. This is particularly true when we are supporting our most vulnerable learners. There is insufficient time to both issue the Code and regulations in 2020 and for all schools, further education institutions and local authorities to prepare properly to meet their operational requirements by the original date planned for implementation to start.


I am always ambitious in my expectations and goals for young people, teachers and our education system as a whole. However, as with our curriculum reform timetable, I will always take the time to reflect on feedback and conversations with teachers, parents, educators and unions.


Whilst it would be possible to commence the new system earlier than September 2021, going live partway through an academic year would cause additional pressures for these bodies. Rolling out the new system from September 2021 does not mean time to stand still, it will ensure services are fully prepared for the coming into force of the new system, which in turn will lead to a smoother and more successful implementation.


Commencing the statutory roles earlier in January 2021 will also support a smoother and more successful implementation. 


Specifically we intend to commence the provisions in the Act requiring the appointment of: an additional learning needs co\-ordinator for every mainstream maintained school, pupil referral unit and further education institution; a designated education clinical lead officer for every health board; and an early years additional learning needs lead officer for every local authority. 


This will allow those persons appointed additional time to prepare properly to take on the duties of their roles from 1 September 2021 and enable them to prepare their respective organisations to take on their statutory functions from that same date. 


In the light of these changes, an updated version of the implementation guide will be issued in due course. 


I believe it is essential that we take the time to listen and respond to views expressed during the consultation, so that the Code and regulations are fully fit for purpose. 


As well as working with key stakeholders as we refine the Code and regulations, we will be taking a number of other steps ahead of implementation of the new ALN system. 


I will be launching a consultation on some other draft regulations under the ALN Act, relating to independent specialist post\-16 institutions. 


We will also continue working with our ALN Transformation Leads to develop and implement an extensive package of training, including a specific professional learning offer for additional learning needs co\-ordinators.